టి.జి.భరత్

టీ. జీ. భరత్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2024లో జరిగిన ఆంధ్రప్రదేశ్ శాసనససభ ఎన్నికలలో కర్నూలు నుండి తొలిసారి ఎమ్మెల్యేగా అసెంబ్లీకి ఎన్నికయ్యాడు. 

జననం, విద్యాభాస్యం 
టీ. జీ. భరత్  1977 ఆగస్టు 5న ఆంధ్రప్రదేశ్ రాష్ట్రం, విజయవాడలో టీ.జీ. వెంకటేష్, టీజీ స్వరాజ్య లక్ష్మి కుమారి దంపతులకు జన్మించాడు. ఆయన 1999లో యూకేలోని కార్డిఫ్ యూనివర్సిటీ నుండి ఎంబీఏను పూర్తి చేశాడు.

వివాహం
టీ. జీ. భరత్ ఫిబ్రవరి 9, 2001న శిల్పని వివాహం చేసుకున్నాడు. ఈ దంపతులకు ఒక కుమార్తె విభు, ఓ కుమారుడు శ్రీ ఆర్య ఉన్నారు.

రాజకీయ జీవితం
టీ. జీ. భరత్ తన తండ్రి మాజీ మంత్రి టీజీ వెంకటేశ్ అడుగుజాడల్లో తెలుగుదేశం పార్టీ ద్వారా రాజకీయాల్లో వచ్చి 2019లో కర్నూలు నియోజకవర్గం నుంచి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి అబ్దుల్ హఫీజ్ ఖాన్ చేతిలో 5,353 ఓట్ల తేడాతో ఓడిపోయాడు. ఆయన తరువాత కర్నూలు నియోజకవర్గం టీడీపీ ఇన్‌చార్జ్‌గా ఉంటూ పరి బలోపేతానికి కృషి చేస్తూ 2024లో జరిగిన ఆంధ్రప్రదేశ్ శాసనససభ ఎన్నికలలో కర్నూలు నుండి టీడీపీ అభ్యర్థిగా ఆపాటి చేసి తన సమీప వైసీపీ అభ్యర్థి ఎం.డీ. ఇంతియాజ్‌ అహ్మద్‌పై 18876 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 2024 జూన్ 12న ఆంద్రప్రదేశ్ రాష్ట్ర మంత్రిగా ప్రమాణస్వీకారం చేశారు.

 మూలాలు 


వర్గం:ఆంధ్రప్రదేశ్ శాసన సభ్యులు (2024)
వర్గం:తెలుగుదేశం పార్టీ రాజకీయ నాయకులు